钦定古今图书集成/明伦汇编/闺媛典/第166卷 > 周易妻孙氏
## 钦定古今图书集成/明伦汇编/闺媛典/第166卷 > 周易妻孙氏

按《海宁县志》：“孙氏，参政子良曾孙女。幼习内则，修礼
容，归《周易》。年二十六夫亡，子甸方在襁褓，媵妾宋氏
年十九，孙勉以大义，誓共抚孤成立。闻王文成公倡
道圣学，天下士宗之，令甸往从游，守志四十二年，年
七十一而卒。嘉靖二十一年，台使嘉其节，劳以粟帛，
命县勒其姓氏于旌善亭。”